
Ανακοίνωση Παρουσίασης Διπλωματικής Εργασίας

Ο φοιτητής του τμήματος ΗΜΜΥ κος Γεώργιος Δεληπαναγιώτης (ΤΗ20034) θα παρουσιάσει τη διπλωματική του εργασία με τίτλο: 

«Σχεδίαση και κατασκευή κυκλώματος μετατροπέα ισχύος για οδήγηση ηλεκτρικών μηχανών»

Η παρουσίαση θα πραγματοποιηθεί την Πέμπτη 17/9/2026 στις 10.00π.μ. μέσω Τηλεδιάσκεψης, στον ακόλουθο σύνδεσμο:
https://meet.google.com/jue-iriq-oeb

Ακολουθεί η περίληψη της εργασίας:
Η εξέλιξη των ηλεκτρονικών ισχύος έχει συμβάλει σημαντικά στην ανάπτυξη αποδοτικών συστημάτων οδήγησης ηλεκτρικών κινητήρων. Βασικό στοιχείο τους αποτελεί ο μετατροπέας ισχύος, ο οποίος προσαρμόζει τα ηλεκτρικά μεγέθη της πηγής στις απαιτήσεις του κινητήρα και επιτρέπει τον ακριβή έλεγχο της λειτουργίας του. Στην παρούσα διπλωματική εργασία πραγματοποιήθηκαν η μελέτη και ο σχεδιασμός ενός τριφασικού μετατροπέα ισχύος 10 kW, με τη χρήση IPM (Intelligent Power Module). Η επιλογή του IPM έγινε με στόχο την απλοποίηση του σχεδιασμού, την αυξημένη αξιοπιστία και την ενσωμάτωση βασικών λειτουργιών προστασίας. Παράλληλα, επιλέχθηκαν και διαστασιολογήθηκαν τα απαραίτητα εξαρτήματα, ενώ σχεδιάστηκαν κυκλώματα οπτικής απομόνωσης για τη μετάδοση των σημάτων ελέγχου και σφάλματος. Λόγω περιορισμών κόστους και διαθεσιμότητας υλικών, κατασκευάστηκε τελικά εργαστηριακό πρωτότυπο ισχύος 3 kW, βασισμένο στην ίδια αρχιτεκτονική όπου η ορθή λειτουργία και η απόδοσή του αξιολογήθηκαν μέσω εργαστηριακών δοκιμών κατά την οδήγηση ηλεκτρικού κινητήρα.

